金餘元遺山來拜祖庭有紀行十首遂倚歌之先後殊時感慨一也 和元遺山六首
作者：王奕
朝代：宋

paragraphs: 壯哉景陵宮，龜屭極神猛。
洪惟大庭庫，制度合雄騁。
聖世尚封崇，功擬天地並。
中天怪事發，靈長轉俄頃。
我登望嶽臺，一慨心自領。
涿鹿策奇勳，自謂出天幸。
大運旋丸棋，捧首歸舊鼎。
富貴積金臺，礎礫揜營屏。
倘無六籍在，詎免胥狒獷。
下土位人上，奈何不深儆。